hotchpotch/miracl-hf-unified huggingface dataset:
राबर्ट एम्मेट
राबर्ट एम्मेट (Robert Emmet ; १७७८ - १८०३) आयरलैंड का राष्त्रवादी, वक्ता तथा विद्रोही नेता था। १८०३ में उसने ब्रिटिश सत्ता के विरुद्ध एक असफल विद्रोह किया।
राबर्ट एम्मेट डब्लिन विश्वविद्यालय का बहुत मेधावी छात्र था। अपने राजनीतिक विचारों के कारण उसे विश्वविद्यालय से अलग होना पड़ा। फिर वह देश की स्वतंत्रता के लिए कार्य करनेवाली गुप्त संस्थाओं का सदस्य हो गया। जब उसके नाम वारंट निकला तब वह फ्रांस चला गया जहाँ वह नैपोलियन बोनापार्ट से मिला। 'यूनाइटेड आयरिश मेन' नामक गुप्त संस्था छिपे रूप से आयरलैंड की स्वतंत्रता के लिए षड्यंत्र कर रही थी। एम्मेट उसके प्रधान संचालकों में हो गया। आयरलैंड के जिलों में जब विद्रोह की तैयारी हो चुकी तब वह चुपके से डब्लिन पहुँचा। विचार यह था कि जब फ्रांस इंग्लैंड पर चढ़ाई करे तभी आयरलैंड भी विद्रोह का झंडा खड़ा करे। परतु हमला हुआ नहीं, उधर आयरलैंड में विद्रोह की जो गुप्त तैयारियाँ हो रही थीं वे दृढ़ता से सफल न की जा सकीं। अंग्रेजी सेना को घेरकर निरस्त्र कर देने का स्वप्न देखनेवाले आयरिश विद्रोहियों के पास न तो काफी शस्त्र थे और न उनमें एकता कायम रह सकी। विद्रोह का भंडाफोड़ हो गया और उसका अंत सड़कों पर कुछ खूनखराबी के साथ हुआ। निश्चय ही कुछ अंग्रेज पदाधिकारी उसमें मारे गए, परंतु आयरलैंड की राजनीतिक प्रगति वहीं की वहीं रह गई। एम्मेट ने जब देखा कि अब सब कुछ नष्ट हो गया तब वह अमेरिका भाग जाने की तैयारी में लगा; पर भागने से पहले ही वह पकड़ लिया गया। न्याय के समय उसने बड़ी उत्तम वक्तृता दी, पर उसकी फाँसी हो गई। टामस मोर, ट्रिनिटी कालेज में उसका मित्र था और उसने उसकी बड़ी प्रशंसा लिखी है।
कोदारी
कोदारी नेपाल-चीन सीमा पर एक गाँव है जो तिब्बत स्वशासित प्रदेश से लगा हुआ है। कोदारी बागमती अंचल के सिंधुपालचोक जिला में स्थित है। इसके दूसरी तरफ़ झांगमु कस्बा है जो तिब्बत स्वशाषित प्रदेश के न्यालम प्रदेश में स्थित है।
प्राचीन काल में यह हिमालय पार करने के लिये कारवाँओं का मार्ग था। नेवारी व्यापारी कोदारी से उत्तर की तरफ़ जाते हुए कुटी पास को पार करने के बाद दाहिने तरफ पूर्व की ओर तिब्बत के पठार को पार करते हुए ल्हासा जाते थे।
चीन ने लंबी काठमांडू-कोठारी सडक का निर्माण १९६३-६७ के दौरान किया था। नेपाल में यह अरानिको हाइवे और चीन में राष्ट्रीय महामार्ग ३१८ के नाम से जाना जाता है। २०११ में आई सूचना के मुताबिक नेपाल इस महामार्ग को ६ लेन वाला बनाने की योजना बना रहा है। चीन ने २००८ में एक रेल परियोजना की शुरुवात की जिसमें उसने नेपाल-चीन सीमा पर मौजूद झांगमु को ल्हासा से जोडने की योजना बनाई। यह लंबे क्विंगहाइ-तिब्बत रेलवे का विस्तार थी।
कोदारी समुद्र तल से की उँचाई पर स्थित है। कोदारी काठमांडू से दूर है। किसी भी साफ मौसम वाले दिन सडक के दोनो तरफ के हिमालय पर्वतमाला साफ देखी जा सकती है। झांगमु से न्यालम प्रदेश जिनके बीच की दूरी है पर्वतों की उँचाई से तक बढ जाती है।
कोशी अंचल
विक्टर इमानुएल द्वितीय
विक्तर एमानुएल द्वितीय ("Victor Emanuel II" ; इतालवी: "Vittorio Emanuele Maria Alberto Eugenio Ferdinando Tommaso" ; १८२० - १८७८) वर्तमान इटली के 'जनक' ( Father of the Fatherland ; इतालवी : "Padre della Patria" ) माने जाते हैं। उनका नाम जर्मनी के प्रिंस बिस्मार्क और भारत के सरदार पटेल के दर्जे का माना जाता है। इन्होंने अनेक राज्यों में विभक्त देश को एक कर वर्तमान इटली का रूप दिया, सीमावर्ती प्रबल देशों से उसे निर्भय बनाया और उसे अंतरराष्ट्रीय स्तर पर प्रतिष्ठा दिलायी।
विक्टर चार्ल्स एलबर्ट का पुत्र था। पिता के गद्दी त्याग करने पर वह सार्दीनिया का राजा बना और अपनी वीरता, राजनीतिक कुशलता तथा दूरदर्शिता से सार्दीनिया के राज्य को संयुक्त इटली के महान राज्य में परिवर्तित कर दिया।
इटली के मैजिनी और गैरीबाल्डी तथा अन्य क्रांतिकारियों और प्रजातंत्रवादियों का सहयोग प्राप्त कर एमानुएल ने सबको एक किया। इन्होंने १० नवंबर, १८५९ को ज्यूरिक की संधि में लोबार्दी प्रदेश आस्ट्रिया से और सितंबर, १८७० में प्रशा-फ्रांस की लड़ाई में रोमन प्रदेश फ्रांस से प्राप्त किए। सिसली, नेपल्स, वेनिस, तस्कनी, जिचीज और रोमान्या के अलग-अलग राज्यों को इटली में मिलाने में उसने अपूर्व सफलता प्राप्त की। रोमन प्रदेश को इटली में मिलाने का घोर विरोध वातिकन के पोप ने किया, जिस कारण दोनों के संबंध वर्षो तक बिगड़े रहे। आंतरिक सुधारों में एक बड़ा कदम चर्च की अदालतों के अधिकारों को सीमित करना था। उसके कारण भी उसको पोप का कोपभाजन बनना पड़ा। स्वयं कैथोलिक होते हुए भी उसने उसकी परवाह नहीं की। अपनी जनता और संसद् का विश्वास उसे सदा प्राप्त रहा। आस्ट्रिया के आर्चड्यूक की लड़की से विवाह कर उसने फ्रांस के सम्राट् तृतीय नैपोलियन के साथ भी पारिवारिक संबंध कायम किए। दोनों की पुरानी शत्रुता से उसने पूरा लाभ उठाया; परंतु तृतीय नैपोलियन उसकी बढ़ती हुई शक्ति के प्रति सदा सशंक रहा। क्रीमिया के युद्ध में उसने रूस के विरुद्ध फ्रांस और इंग्लैंड का साथ देकर अपनी और इटली दोनों की प्रतिष्ठा में चार चाँद लगा दिए। पेरिस में तृतीय नैपोलियन और लंदन में महारानी विक्टोरिया ने तथा दोनों देशों की जनता ने भी उसका हार्दिक स्वागत किया। प्रशा और फ्रांस के युद्ध से भी उसने पूरा लाभ उठाया। फ्रांस ने पहली पराजय के बाद जब १,००,००० इटालियन सैनिकों की सहायता की माँग की तब उसने रोमन प्रदेश को फ्रांसीसी सेनाओं से खाली करवा कर ७ जुलाई, १८७१ को रोम को संयुक्त इटली में मिलाकर उसको राजधानी बनाया और उसका पुनर्निर्माण किया।
विक्टर इमानुएल द्वितीय सुदृढ़ प्रकृति, सहृदय स्वभाव, स्वाभिमानी, राजनीतिज्ञ और दूरदर्शी शासक था। सेनापति के रूप में जीवन का आरंभ कर वह सैनिक शक्ति की अपेक्षा अपनी बुद्धिमत्ता से संयुक्त इटली का सम्राट् बना। अपनी स्थिति को सांवैधानिक बनाकर उसने संसद् के सहयोग से शासनसूत्र का संचालन किया। शासन में कोई विशेष सुधार वह नहीं कर सका; देश की आर्थिक स्थिति को उसने काफी उन्नत बनाया और सेना का पुनर्गठन कर उसको शक्तिशाली बनाया। ९ फरवरी,१८७८ को रोम में ज्वर से उसकी मृत्यु हो गई।
नेपाल मानक समय
नेपाल मानक समय (NPT) नेपाल का समय मण्डल है। यह ग्रीनविच मानक समय से आगे रहता है। काठमांडू यूटीसी से ५ घंटे ४१ मिनट आगे है। नेपाल मानक समय इसका ही औसत है। यानी जब ग्रीनविच इंगलैंड में रात के 12 बज रहे होते हैं तो नेपाल में सुबह के 5:45 बज रहे होते हैं। विश्व में दो ही समय मंडल यू टी सी से ४५ मिनट आगे हैं। पहला पूरे नेपाल में और दूसरा कैथम द्वीप पर। कैथम द्वीप का मानक समय भी यूटीसी से ४५ मिनट आगे का रहता है। वहाँ का मानक समय यूटीसी +१२:४५ है।
भारतीय मानक समय जिसे IST भी कहा जाता है।
न्यूफ़ाउण्डलैण्ड मानक समय जिसे NST भी कहा जाता है।
खंडोबा
खंडोबा,खंडेराया,मल्हारी मार्तण्ड,आदि नामो से प्रसिद्ध , महाराष्ट्र और कर्नाटक प्रदेश की बहुसंख्यक जनता के कुल देवता हैं। उनकी उपासना निम्नवर्गीय समाज से लेकर ब्राह्मण तक सभी करते हैं। 'खंडोबा' और 'स्कंद' दोनों नामों के सादृश्य के कारण कुछ लोगों में खंडोबा को स्कंद के अवतार समझे जाते हैं। अन्य लोग उन्हें शिव अथवा उनके भैरव रूप का अवतार बताते हैं। इसके प्रमाण में कहा जाता है कि खंडोबा परिवार में कुत्ते को स्थान प्राप्त है और कुत्ता भैरवनाथ का वाहन है। इनके चार आयुधों में खड्ग (खाँडे) का विशेष महत्व है और इसी 'खाँडे' के कारण इनका खंडोबा नाम पड़ा है। खंडोबा के संबंध में यह भी कहा जाता है कि वे मूलत: ऐतिहासिक वीर पुरूष थे। उन्हें कालांतर में देवता मान लिया गया है। इस कल्पना का आधार 'समयपरीक्षा' नामक कन्नड भाषा का एक ग्रंथ है।
खंडोबा के सेवक के रूप में वाघ्या और मुरली का उल्लेख किया जाता है। बाध्या को तो लोग कहते हैं कि वह खंडोबा के कुत्ते का नाम है। मुरली खंडोबा की उपासिका कोई देवदासी थी। सारे दक्षिण में बाध्या और मुरली नाम के खंडोबा के उपासकों का दो वर्ग प्रख्यात है। ये लोग घूमते फिरते हैं और भिक्षा माँगकर खाते हैं।
खंडोबा के संबंध में यह भी कहा जाता है कि खंडोबा की उपासना कर्णाटक से महाराष्ट्र में आई है और खंडोबा महाराष्ट्र और कर्णाटक के बीच सांस्कृतिक संबंध के प्रतीक हैं। कर्णाटक में खंडोबा मल्लारी, मल्लारि मार्तंड, मैलार आदि नाम से जाने जाते हैं। वहाँ उनके बारह प्रसिद्ध स्थान बताए जाते हैं। मद्रास के उपनगर 'मैलापुर' के संबंध में कहा जाता है कि मूलत: उसका नाम इन्हीं के नाम पर मैलारपुर था। दक्षिण में कुछ मुसलमान उन्हें मल्लू खाँ के नाम से पूजते हैं। महाराष्ट्र में इनके कन्नड़ नाम मैलार का संस्कृतकरण कर 'मल्लारि माहात्म्य' नाम से एक ग्रंथ की रचना हुई है। उसमें उनके संबंध में जो कथा दी गई है वह इस प्रकार है-
कृतयुग में मणिचूल पर्वत पर धर्मपुत्र सप्तर्षि तप कर रहे थे। वहाँ मणि और मल्ल नामक दो दैत्यों ने आकर उपद्रव करना आरंभ किया और ऋषि के तपोवन को ध्वस्त कर दिया। तब शोकाकुल ऋषि इंद्र के पास गए। इंद्र ने कहा कि मणि-मल्ल दोनों दैत्यों को अमर रहने का वरदान ब्रह्मा ने दे रखा है। इस कारण वे उनका वध करने में असमर्थ हैं। उन्होंने ऋषि को विष्णु के पास जाने की सलाह दी। ऋषि विष्णु के पास गए। जब विष्णु ने भी अपनी असमर्थता प्रकट की तब वे शिव के पास आए। शिव ने जब ऋषि की दु:खगाथा सुनी तो वे दु:खी हुए और उन्होंने मणि और मल्ल के विनाश के लिये मार्तंड भैरव का रूप धारण किया और कार्तिकेय के नेतृत्व में अपने सात कोटि गणों को लेकर मणिचूल पर्वत पर पहुँचे। वहां उनका मणि-मल्ल के साथ तुमुल युद्ध हुआ। अंत में मार्तंड भैरव ने मणि के वक्षस्थल को विदीर्ण कर दिया और वह भूमि पर गिर पड़ा। गिरने पर उसने शिव से प्रार्थना की कि वह उसे अश्व के रूप में अपने निकट रहने की अनुमति दें। शिव ने उसका अनुरोध स्वीकार कर लिया। इसी प्रकार मल्ल ने भी मरने से पूर्व मार्तंड भैरव से अनुरोध किया कि मेरे नाम से आप मल्लारि (मल्ल+अरि) नाम से ख्यात हों। तब सप्तऋषि ने भयमुक्त होकर मार्तंड भैरव से स्वयंभूलिंग के रूप में प्रेमपुर (पेंबर) में रहने का अनुरोध किया और उन्होंने उनका भी अनुरोध मान लिया। इस प्रकार मल्लारि (मैलार) की कथा प्रख्यात हुई। मल्लारि (मैलार) अर्थात् खंडोबा को श्वेत अश्व पर आरूढ़ अंकित किया जाता है। उनके साथ कुत्ता रहता है। उनके हाथ में खड्ग (खंडा) और त्रिशूल होता है।
जेजुरी
जेजुरी (Jejuri) भारत के महाराष्ट्र राज्य के पुणे ज़िले में स्थित एक नगर है। यह खंडोबा के मंदिर के लिये प्रसिद्ध है। मराठी में इसे 'खंडोबाची जेजुरी' ("खंडोबा की जेजुरी") के नाम से जाना जाता है।
खंडोबा का मंदिर एक छोटी-सी पहाड़ी पर स्‍थित है जहाँ पहुँचने के लिए दो सौ के करीब स‍ीढ़ियाँ चढ़नी पड़ती हैं। पहाड़ी से संपूर्ण जेजुरी का मनमोहक दृश्य देखने को मिलता है। चढ़ाई करते समय मंदिर के प्रांगण में स्थित दीपमाला का मनमोहक दृश्य देखने को मिलता है। जेजुरी अपनी प्राचीन दीपमालाओं के लिए बहुत प्रसिद्ध है।मल्ला और मणि पर खंडोबा पर जीत को मनाने के लिए, प्रतिवर्ष एक छह दिवसीय मेला आयोजित किया जाता है। मार्गशीर्ष के हिंदू महीनेमें इसका आयोजन होता है।मेले के अंतिम दिन को चंपा षष्ठी कहा जाता है और इस दिन व्रत किया जाता है।
मंदिर को मुख्य रूप से दो भागों में विभाजित किया गया है। पहला भाग मंडप कहलाता है जहाँ श्रद्धालु एकत्रित होकर पूजा भजन इत्यादि में भाग लेते हैं जबकि दूसरा भाग गर्भगृह है जहाँ खंडोबा की चित्ताकर्षक प्रतिमा विद्यमान है। हेमाड़पंथी शैली में बने इस मंदिर में 10x12 फीट आकार का पीतल से बना कछुआ भी है। मंदिर में ऐतिहासिक दृष्टि से महत्वपूर्ण कई हथियार रखे गए हैं। दशहरे के दिन तलवार को अधिक समय के लिए उठाने की प्रतिस्पर्धा भी बहुत प्रसिद्ध है। यहां के मुख्य देवता भगवान खंडोबा हैं। इन्हे मार्तण्ड भैरव औरमल्हारी - जैसे अन्य नामों से भी जाना जाता है, जो भगवान शिव का दूसरा रूप है। मराठी में, सम्मान रूप में किसी नाम के बाद "बा", "राव" या "राया", लगाया जाता है। इसीलिए ,खंडोबा भीखण्डेराया या खंडेराव के रूप में जाना जाता है।शहर में भी खण्डोबाची जेजुरी (भगवान खंडोबा के जेजुरी) के नाम से जाना जाता है। खंडोबा की मूर्ती अक्सर एक घोड़े की सवारी करते एक योद्धा के रूप में है। उनके हाथ में राक्षसों को मारने के लिए कि एक बड़ी तलवार (खड्ग) है। खंडोबा नाम भी खड्ग इस शब्द से लिया गया है। कुछ लोग खंडोबा को शिव, भैरव (शिव का क्रूर रूप ), सूर्य देवता औरकार्तिकेय -इन देवताओं के समामेलनके रूप में विश्वास करते हैं।
मल्हारी महात्म्य और महाराष्ट्र और कर्नाटक के लोक गीतों तथा साहित्यिक कृतियों में खंडोबा का उल्लेख मिलता है। ब्रह्माण्ड पुराण में उल्लेख मिलता है कि दो राक्षस भ्राताओं, मल्ला और मणि को भगवान ब्रह्मा से एक वरदान द्वारा संरक्षित किया गया था। इस सुरक्षा के साथ, वे अपने आप को अजेय मानने लगे और पृथ्वी पर संतों और लोगों को आतंकित करने लगे। तब भगवान शिवने खंडोबा के रूप में अपने बैल, नंदी की सवारी करते हुए ए। दुनिया के लिए राहत प्रदान करने हेतु उन्होंने राक्षसों को मारने का भार संभाला। मणि ने उन्हें एक घोडा प्रदान किया और मानव जाति की भलाई के लिए भगवान से वरदान माँगा। खंडोबा ने खुशी से यह वरदान दिया। अन्य दानव मल्ला ने , मानव जाति के विनाश माँगा। तब भगवन ने उसका सर काट कर मंदिर की सीढ़ियों पर छोड़ दिया ताकि मंदिर में प्रवेश के समय भक्त द्वारा कुचल दिया जा सके।
खंडोबा एक उग्र देवता माने जाते है और इनकी पूजा के कड़े नियम होते हैं। साधारण पूजाओं की तरह हल्दी, फूल और शाकाहारी भोजन के साथ-साथ, कभी कभी बकरी का मांस मंदिर के बाहर देवता को चढ़ाया जाता है। भक्तो के अनुसार खंडोबा बच्चे के जन्म और विवाह में बाधाओं को दूर करते है। मल्ला और मणि पर उनकी जीत को मनाने के लिए, एक छह दिवसीय मेला जेजुरी में हर साल आयोजित किया जाता है। इस मेले को मार्गशीर्ष के हिंदू महीने के दौरान मनाते है। अंतिम दिन को चंपा षष्टी कहा जाता है और इस दिन व्रत किया जाता है। रविवार और पूर्णिमा के दिन पूजा के लिए शुभ दिन माना जाता है।
ली बै
लि पो या लि बै (705-762 ई.) चीन के महान कवि होथे।
बहुत दिनों तक वे भ्रमण करते रहे, फिर कुछ कवियों के साथ हिमालय प्रस्थान कर गए। वहाँ से लौटकर राजदरबार में रहने लगे, लेकिन किसी षड्यंत्र के कारण उन्हें शीघ्र ही अपना पद छोड़ना पड़ा। अपनी आंतरिक व्यथा व्यक्त करते हुए कवि ने कहा है :
एक बार रात्रि के समय नौकाविहार करते हुए, खुमारी की हालत में, कवि ने जल में प्रतिबिंबित चंद्रमा को पकड़ना चाहा, लेकिन वे नदी में गिर पड़े ओर डूब कर मर गए।
नेहा महाजन
नेहा महाजन भारतीय अभिनेत्री हैं जो बॉलीवुड और मराठी भाषा की फ़िल्मों में काम करतीं हैं।
नेहा महाजन की पैदाइश को तलेगाँव दाभाडे, महाराष्ट्र में हुई थी।
नेहा ने 2012 की फिल्म 'मिडनाइट्स चिल्ड्रन' से अपने करियर की शुरुआत की। उन्होंने 2015 में एक मलयालम फिल्म द पेंटेड हाउस भी की थी, जो पूर्ण ललाट नग्नता के कारण भारत में प्रतिबंधित कर दी गई थी।
2016-रंगीन घर
मुरली विजय
मुरली विजय (जन्म १ अप्रैल १९८४) एक भारतीय अंतर्राष्ट्रीय क्रिकेट खिलाड़ी हैं, जो दाएं हाथ के सलामी बल्लेबाज के रूप में खेलते हैं। यह भारतीय टेस्ट टीम के एक नियमित खिलाड़ी है। इसके अलावा प्रथम श्रेणी क्रिकेट में तमिलनाडु और इंडियन प्रीमियर लीग में चेन्नई सुपर किंग्स का भी प्रतिनिधित्व करता है।
१७ साल की उम्र में क्रिकेट खेलना शुरू करने के बाद, विजय ने तमिलनाडु अंडर - २२ टीम में चुने जाने से पहले चेन्नई में क्लब क्रिकेट खेला है। वह जल्दी ही आगे बढ़े और २००६ में तमिलनाडु सीनियर टीम के लिए प्रथम श्रेणी में प्रवेश किया। वह २००६-०७ के रणजी ट्रॉफी में सबसे ज्यादा रन बनाने वाले बल्लेबाजों में से एक थे, जो उनका पहला प्रथम श्रेणी टूर्नामेंट था। अक्टूबर २००८ तक, उन्होंने दक्षिण क्षेत्र, इंडिया रेड और इंडिया ए का प्रतिनिधित्व किया।
मुरली विजय को नवंबर २००८ में, उन्हें सलामी बल्लेबाज गौतम गंभीर को आईसीसी द्वारा एक मैच के लिए प्रतिबंधित किए जाने के बाद अपना टेस्ट क्रिकेट में पहला मैच खेला।
विजय ने २७ फरवरी २०१० को दक्षिण अफ्रीका के खिलाफ सीरीज के तीसरे और अंतिम वनडे में पदार्पण किया। उस मुक़ाबले में उन्होंने १६ गेंदों का सामना करते हुए २५ रनों की पारी खेली थी।
उन्होंने जिम्बाब्वे में त्रिकोणीय क्रिकेट टूर्नामेंट के दौरान उन्हें पूर्ण रूप से मौका मिला जब भारत ने पहली पसंद वाली टीम को आराम दिया था। विजय ने खराब प्रदर्शन किया और चौथे मैच में उन्हें बाहर कर दिया।
विजय को न्यूजीलैंड के खिलाफ ५ एकदिवसीय मैचों की श्रृंखला में चुना गया था जो २०१० में खेली गयी थी। इस दौरान उन्होंने पहले ३ एकदिवसीय मैच खेले जिसमें ३० की औसत से रन बनाए। बाद में उन्हें अन्य २ एकदिवसीय मैचों के लिए आराम देकर विकेटकीपर बल्लेबाज पार्थिव पटेल को मौका दिया गया।
विजय को २०१० आईसीसी विश्व ट्वेन्टी २० के लिए चुना गया था। लेकिन वह अच्छा प्रदर्शन नहीं कर पाये और सिर्फ १५ की औसत से रन बनाए।
कैप्टन अमेरिका : द विंटर सोल्जर
कैप्टन अमेरिका : द विंटर सोल्जर (अंग्रेजी; Captain America: The Winter Soldier) वर्ष 2014 की अमेरिकी सुपरहीरो प्रधान फ़िल्म है, जो मार्वेल काॅमिक्स के कल्पित नायक कैप्टन अमेरिका पर केंद्रित हैं, जिसे बतौर निर्माता मार्वल स्टुडियोज और वितरक वाॅल्ट डिज़्नी स्टूडियोज़ मोशन पिक्चर्स ने पेश किया है। यह गत 2011 की की अगली कड़ी है और मार्वल सिनेमेटिक युनिवर्स (MCU) का नौवॉं संस्करण भी। फ़िल्म का निर्देशन एंथनी और जाो रुसो ने किया है, तथा पटकथा क्रिस्टोफर मार्कस एवं स्टीफन मैक्फीली ने लिखा है, जिन्होंने गत द फर्स्ट अवेंजर में साथ मिलकर काम किया था। अभिनेता क्रिस इवांस दुबारा कैप्टन अमेरिका की भूमिका में हैं, तो वहीं अन्य शीर्ष भूमिकाओं में स्कार्लेट जोहानसन, सेबेस्टियन स्टेन, एंथनी मैकी, कोबी स्मल्डर्स, फ्रैंक ग्रिलो, एमिली वैनकैंप, हेली ऐटवेल, राॅबर्ट रेडफाॅर्ड और सैमुएल एल जैक्सन आदि शामिल हैं। इस बार कैप्टन अमेरिका : द विंटर सोल्जर में, कैप्टन अमेरिका अपनी टीम ब्लैक विडो और फाल्कन के साथ शील्ड के खिलाफ रची साजिश का पर्दाफाश करने निकलता है, जहाँ उनका सामना एक बेहद रहस्यमय और खतरनाक हत्यारे द विंटर सोल्जर से होता है।
"द विंटर सोल्जर" को 1970 की प्रकाशित, षड्यंत्र प्रधान काॅमिक्स थ्री डेज ऑफ द काॅनडाॅर से प्रमुख तौर से प्रभावित बताया जाता है, जिसकी पटकथा की शक्ल द विंटर सोल्जर के ही लेखक एड ब्रुबैकर ने दी है। पटकथा का लेखन कार्य 2011 में हुआ, जिसके बाद रुस्सो भाईयों ने सीधे बातचीत के नतीजे से 2012 में निर्देशन का जिम्मा संभाला और कास्टिंग की शुरुआत लगभग उसी महीने हुआ। प्रमुख फोटोग्राफी की शुरुआत अप्रैल 2013 से लाॅस एंजिल्स, कैलिफोर्निया से पहले वाशिंगटन डीसी और क्लीवलैंड, ओहियो में यह संपन्न किया गया। इस दौरान निर्देशकों ने फ़िल्म को ज्यादा से ज्यादा वास्तविक बनाने का लक्ष्य रखा था, जिसमें व्यावहारिक इफैक्टस एवं जोरदार स्टंट दृश्यों का खास ध्यान रखा, जिसमें 2,500 विजुवल इफैक्टस फ़िल्माने के लिए छह विभिन्न कंपनी द्वारा अंजाम दिया गया।
कैप्टन अमेरिका : द विंटर सोल्जर का प्रिमियर लाॅस एंजिल्स में मार्च 13, 2014 को हुआ। अंतर्राष्ट्रीय स्तर की रिलीज मार्च 26, 2014 और उत्तरी अमेरिका में अप्रैल 04, 2014 को, 2D, 3D, और IMAX 3D फाॅर्मेट के साथ की गई। फ़िल्म समीक्षात्मक एवं व्यावसायिक तौर पर काफी कामयाब रही, जिसने वर्ल्डवाईड $714 मिलियन डाॅलर से अधिक बटोरे। वहीं एकेडमी अवार्ड की ओर से यह सर्वश्रेष्ठ विजुवल इफैक्टस के लिए नामांकित भी हुई। इसका अगला भाग , जिसे रुस्सो भाई मिलकर निर्देशित कर रहें हैं, इसकी रिलीज मई 06, 2016 तक करने की सूचित की है।
March 13, 2014 (El Capitan Theatre) April 4, 2014 (United States)
इस्माइल पाशा
इस्माइल पाशा (अरबी: إسماعيل باشا‎ Ismā‘īl Bāshā, तुर्की भाषा: İsmail Paşa ; १८३० - १८९५) सन १८६३ से १८७९ तक मिस्र तथा सूडान का ख़ेदिव (शासक की उपाधि) था। १८७९ में उसे ग्रेट ब्रिटेन के दबाव में पदच्युत होना पड़ा। अपने शासन काल में उसने अपने दादा मेहमत अली की भांति मिस्र और सूडान का आधुनीकीकरण किया, औद्योगिक तथा आर्थिक विकास में जमकर निवेश किया। इसके शासन काल में देश की सीमाओं का विस्तार भी किया।
इस्माइल पाशा का जन्म काहिरा में हुआ था। वह इब्राहीम पाशा का द्वितीय पुत्र तथा प्रख्यात मेहमत अली का पौत्र था। उसकी शिक्षा सेंट साइर (St. Cyr) में हुई। सईद के पश्चात् १८६३ ई. में यह वाइसराय बना और १८६७ ई. में ख़ेदिव की वंशानुगत उपाधि धारण की। सुलतान ने १८७२ ई. में इसे संधि करने तथा निजी सेना रखने का अधिकार दे दिया।
इस्माइल पाशा ने अपने शासन क्षेत्र में अनेक आंतरिक सुधार किए। १८७४ ई. में इसने दक्षिण की ओर अपने राज्य की सीमाएँ बढ़ानी शुरू कीं और दार फुर पर अधिकार कर लिया। पश्चात् सर सैमुएल बेकर तथा जनरल गॉरडन नामक सूडान के गवर्नरों के माध्यम से दास व्यापार को समाप्त करने की कोशिश की। अपनी विशाल प्रतिश्रुतियों के लिए पैसा जुटाने के वास्ते इसने १८७५ ई. में ४०,००,००० पौंड के बदले ब्रिटेन को स्वेज नहर के १,७७,००० शेयर बेच दिए। लेकिन मिस्र की मुद्रास्थिति इससे सुधरी नहीं। दिनों दिन वह बदतर ही होती गई। तब कई असफलताओं के बाद मिस्र की पूँजी पर ब्रिटेन तथा फ्रांस का सम्मिलित नियंत्रण स्थापित किया गया और इस्माइल पाशा ने वचन दिया कि वह १८७९ ई. तक देश के संवैधानिक सरकार की स्थापना कर देगा। लेकिन वचन पूरा न किया जा सका और कई यूरोपीय राष्ट्रों के हस्तक्षेप के बाद १८७९ ई. में सुल्तान ने इस्माइल पाशा को पदच्युत करके अपने बड़े पुत्र राजकुमार तौहीफ को ख़ेदिव बनाया। इस्माइल पाशा कांस्टेंटिनोपल चला गया और वहीं १८९५ में उसकी मृत्यु हो गई।
इस्माइलिया
इस्माइलिया (Ismailia ; अरबी : الإسماعيلية‎ al-Ismāʻīlīyah ) स्वेज़ थलडमरूमध्य में तिम्सा झील के उत्तर पश्चिमी तट पर मिस्र का एक नगर है जो भूमध्यसागर से ७५ किमी तथा काहिरा से १३५ किमी दूर है। यह स्वेज़ और पोर्ट सैइद के बीचोबीच स्थित है। इसे सन् १८६३ ई. में स्वेज़ नहर की खुदाई के समय ख़ेदिव इस्माइल ने बसाया था, अत: इसलिए इसका नाम इस्माइलिया पड़ा।
इसकी गलियों तथा मकानों की स्वच्छता तथा क्रम में आधुनिकता की गहरी छाप है। यह तीन ओर उद्यानों तथा एक ओर झील से घिरा हुआ है। स्वेज़ नहर के किनारे पर 'के मोहमत अली' (मोहम्मद अली का घाट) है, जहाँ नहर की खुदाई के समय फरदीनाँ दे लेपेस निवास करते थे। घाट के अंत में जलकल है जो पोर्ट सईद को मीठा जल पहुँचाता है। इस नगर में बहुत से सरकारी कार्यालय, गोदाम तथा सांस्कृतिक भवन हैं। इसकी जनसंख्या लगभग ७,५०,००० है।
नियम (बहुविकल्पी)
नियम से निम्नलिखित का बोध होता है-
नवकलेवर
परम्परानुसार नवकलेवर का कार्य तब किया जाता है जब आषाढ़ मास अधिकमास होता है। यह प्रायः ८ वर्ष बाद, ११ वर्ष बाद या १९ वर्ष बाद आता है। ये मूर्तियाँ एक विशेष प्रकार की नीम की लकड़ी से बनायीं जाती हैं जिसे 'दारु ब्रह्म' कहते हैं। सभी मूर्तियों के लिए  वृक्ष की तलाश के साथ यह उत्सव प्रारंभ होता हे । भगवान जगन्नाथ क लिए चार शाखाओं, बलभद्र के लिए सात शाखाओं, सुभद्रा के लिए पाँच तथा सुदर्शन के लिए तीन शाखाओं के वृक्ष की तलाश की जाती है ।
चैत्र मास से ही इस उत्सव की तैयारियाँ आरम्भ हो जातीं हैं। पिछली बार यह १९९६ में हुआ था। अगला नवकलेवर २०१५ में होना है जिसमें ३० लाख से भी अधिक श्रद्धालुओं के दर्शन करने की आशा है।
इसके पूर्व नवकलेवर १७३३, १७४४, १७५२, १७७१, १७९०, १८०९, १८२८, १८३६, १८५५, १८७४, १८९३, १९१२, १९३१, १९५०, १९६९, १९७७ और १९९६ में हुआ था।
मेरो बदळो
मेरो बदलो (राजस्थानी: मेरो बदळो, हिन्दी: मेरा बदला) राजस्थानी फ़िल्म है जो जून २०१५ में जारी हुई। इसकी लेखक, निर्माता और निर्देशक महेन्द्र गौड़ हैं।
मोगम्मा
मोगम्मा (Arabic: مجمع التحرير, जिसे "मुगम्मा" भी कहा जाता है) काहिरा मिस्र में स्थित एक सरकारी भवन है। यह तहरीर चौक बनाने के लिये बनाई गयी ढेर सारी परियोजनओं का एक हिस्सा है। यहाँ पहले ब्रितानी सेना के बैरक़ हुआ करते थे। १९४५ में अंग्रेजों के जाने के बाद जब राजा फ़ारूख ने इन बैरकों को नष्ट करने का आदेश दिया तब नया शहर और क्षेत्र बनाने के लिये कई सारी परियोजनाओं के प्रस्ताव मंगाए गये। १९४५ के इन्हीं परियोजनाओं में से एक केन्द्रीकृत, सर्व शक्ति संपन्न प्रशासकीय भवन बनाने का विचार था। इसका निर्माण १९४६ में शुरु हुआ और १९४९ में यह बन कर तैयार हो गया। भवन की स्थापत्य शैली १९४० के आधुनिकता दर्शाती हैं इस प्रकार के सरकारी भवन न्यूयॉर्क, बुफैलो, पेरिस में पाये जाते हैं। यह भवन सोवियत संघ से प्रभावित नहीं है जैसा की अधिकतर लोग समझते हैं। साथ ही यह भवन मिस्र के दूसरे राष्ट्रपति गमाल अब्दल नासीर के द्वारा नहीं बनवाई गयी थी। क्यूंकि नासीर भवन के बनने के कई सालों बाद नवंबर १९५४ तक मिस्र के नेता नहीं बने थे।
मोगम्मा काहिरा नगर क्षेत्र में तहरीर चौक के दक्षिण में स्थित है जो कि उस समय नया नया बना था।
मोगम्मा एक प्रशासकीय सरकारी भवन है जहाँ सरकार के सभी प्रशासकीय कार्य किये जाते हैं। जैसे कि यहाँ लोग अपने विभिन्न प्रकार के सरकारी कागज, ड्राइविंग लाइसेंस, या वीज़ा जैसे जरूरी सरकारी दस्तावेज़ बनवाने जाते हैं। इस भवन में सरकार के कर प्रशासन विभाग, अग्निशामक विभाग, पासपोर्ट विभाग हैं। इस १४ मंज़िला भवन में १८ हज़ार सरकारी कर्मचारी काम करते हैं।
मोगम्मा का ढाँचा और स्थापत्य कला १९४० के आधुनिक वास्तुकला से प्रेरित है जिसे मिस्र के वास्तुशाष्त्री कमाल इस्माईल ने बनाया था। बाहरी रूपरंग का ज्यादा महत्व नहीं था, ढांचे की बनावट एक केन्द्रीकृत संरचना व अधिक से अधिक जगह के इस्तेमाल पर केन्द्रित थी। भवन का रूपरंग साधारण है, फिर भी अपने आकार व क्षमता की वजह से यह दूसरों से अलग लगती है।
कई सारी मिस्री फिल्मों में मोगम्मा को दिखाया गया है, इनमें से सबसे ज्यादा प्रसिद्ध "अल-इर्हाब वल केबाब" "Al-irhab wal Kebab (आतंकवाद और केबाब)" है। यह एक हास्य फिल्म थी जिसमें भवन की अफ़सरशाही एक व्यक्ति को इतना परेशान कर देती है कि वो सुरक्षाकर्मी की बंदूक छीन लेता है और भवन पर कब्जा करने व मौजूद लोगों को बंधक बनाने के लिये चल देता है जिसे आतंकवादी माना जाता है।फ़िल्म मिस्र की सभी परेशानियों के लिये मोगम्मा और उसकी अफ़सरशाही को जिम्मेदार ठहराती है।
२०११ की मिस्र की क्रांति के दौरान मोगम्मा को तहरीर चौक पर हो रहे सरकार विरोधी प्रदर्शनों की वजह से बंद कर दिया गया था। ८ जुलाई २०११ को एक दूसरे प्रदर्शन में मोगम्मा भवन को घेर लिया गया था।
अभिजीत गुहा
अभिजीत गुहा संयुक्त राष्ट्र में शांति ऑपरेशन वाले 14 सदस्यीय उच्च स्तरीय स्वतंत्र पैनल के सदस्य हैं जिसकी अध्यक्षता नोबेल पुरस्कार विजेता एवं दक्षिण पूर्व एशियाई समुद्री देश तिमोर-लेस्ते के पूर्व राष्ट्रपति जोस रामोस होरटा पैनल के अध्यक्ष होंगे इससे पहले वे संयुक्त राष्ट्र के शांतिसेना व रणनीतिक साझेदारी कार्यालय में अंतरिम निदेशक के पद पर नियुक्त थे। २०१० से २०१२ तक वह इसी विभाग में सैन्य मामलों के उप-सलाहकार भी रह चुके थे। वे पूर्व में भारतीय सेना में आर्टीलरी रेजीमेंट से संबंद्ध रहे हैं और लेफ्टिनेंट जनरल भी रह चुके हैं। उन्हें अति विशिष्ट सेवा पदक पुरस्कार से सम्मानित किया जा चुका है।
तपन मिश्रा
तपन मिश्रा एक भारतीय वैज्ञानिक और अंतरिक्ष अनुप्रयोग केंद्र, अहमदाबाद के निदेशक हैं। पूर्व में वे भारतीय अंतरिक्ष अनुसंधान संगठन के अंतरिक्ष अनुप्रयोग केंद्र में माइक्रोवेव रिमोट सेंसिंग एरिया के उपनिदेशक रह चुके हैं। उन्होंने 1984 में जादवपुर विश्वविद्यालय, कोलकाता से इलेक्ट्रोनिक्स और दूरसंचार इंजिनियरिंग में स्नातक डिग्री हासिल की थी। उन्हें 1981 में प्रतिष्ठित सर जेसी बोस राष्ट्रीय प्रतिभा चयन छात्रवृत्ति दी गई। उन्होंने अंतरिक्ष अनुप्रयोग केन्द्र में डिजिटल हार्डवेयर इंजिनियर के रूप में सेवा की शुरूआत की और उन्होंने 1984 में एक्स बैंड साइड लुकिंग एयर बोर्न राडार के क्यिक लुक डिस्पले सिस्टम विकसित किया। वे वर्ष 1984 से इसरो के माइक्रोवेव रिमोट सेंसिंग पे-लोड के सिस्टम डिजाइन, योजना और विकास के काम करते आ रहे हैं।
एडगर लुंगु
एडगर चगवा लुंगु (अँग्रेजी: Edgar Chagwa Lungu, जन्म: 11 नवंबर 1956), दक्षिणी अफ्रीकी देश जांबिया के राष्ट्रपति हैं। वे जनवरी, 2015 में ‘पेट्रिओटिक फ्रंट’ पार्टी के प्रत्याशी के रूप में दक्षिणी अफ्रीकी देश जांबिया के नए राष्ट्रपति बने हैं। उन्होंने अपने निकटतम प्रतिद्वंद्वी हाकैंडे हिचिलेमा (यूनाइटेड पार्टी फॉर नेशनल डेवलपमेंट) को मात्र 27,000 वोटों से पछाड़कर चुनाव में जीत दर्ज की। ध्यातव्य है कि अक्टूबर, 2014 में तत्कालीन राष्ट्रपति माइकल साटा की मृत्यु के बाद खाली हुए राष्ट्रपति पद को भरने के लिए यह चुनाव वर्ष 2016 तक के कार्यकाल के लिए जनवरी, 2015 में संपन्न हुआ।
अमित मिश्रा
अमित मिश्रा (जन्म 24 नवम्बर 1982) एक भारतीय क्रिकेट खिलाड़ी है जो दाएँ हाथ से लेगब्रेक गेंदबाजी करते हैं तथा निचले क्रम के दाएँ हाथ के बल्लेबाज है। अमित मिश्रा घरेलू मैच रणजी ट्रॉफी में हरियाणा की ओर से खेलते हैं तथा 2017 इंडियन प्रीमियर लीग में दिल्ली डेयरडेविल्स की ओर से खेल रहे थे।
मिश्रा ने अपने टेस्ट क्रिकेट कैरियर की शुरुआत १७ अक्टूबर २००८ को ऑस्ट्रेलियाई क्रिकेट टीम के खिलाफ की थी। जबकि पहला एक दिवसीय अंतर्राष्ट्रीय क्रिकेट कैरियर की शुरुआत १३ अप्रैल २००३ को दक्षिण अफ़्रीका क्रिकेट टीम के खिलाफ खेलकर की थी। और पहला ट्वेन्टी-ट्वेन्टी मुकाबला १३ जून २०१० को ज़िम्बाब्वे क्रिकेट टीम के खिलाफ खेला था।
सीधी
सीधी (Sidhi) भारत के मध्य प्रदेश राज्य के सीधी ज़िले में स्थित एक नगर है। यह ज़िले का मुख्यालय भी है।
सीधी चंदेल राजपूतों का एक राज्य था जो खजुराहो से आये थे।
2011 की भारत की जनगणना के अनुसार, सीधी की आबादी 54,331 थी, जिसमें पुरुषों की आबादी 28,521 और महिलाओं की आबादी 25,810 थी। सीधी का औसत साक्षरता दर 83.3% है, जो राज्य औसत 69.32% से अधिक है: पुरुष साक्षरता 89.53% और महिला साक्षरता 76.46% था। सीधी में, जनसंख्या का 13.21%, 6 साल से कम उम्र का हैं।
स्टुअर्ट बिन्नी
स्टुअर्ट टेरेंस रोजर बिन्नी(जन्म 3 जून 1984) एक भारतीय क्रिकेटर है जो घरेलू रणजी ट्रॉफी मैच कर्नाटक की ओर से खेलते है। बिन्नी दाएँ हाथ से बल्लेबाजी तथा मध्यम गति की गेंदबाजी करते है।
वे पूर्व भारतीय क्रिकेटर रोजर बिन्नी के पुत्र है।
सुकुलभठली
सुकुलभठली मध्य भारत के छत्तीसगढ़ प्रदेश के रायगढ़ जिले का एक छोटा सा गांव है। पूर्व नाम कोलताभठली। जिला मुख्यालय से दुरी 16 की.मी. दक्षिण में एवं तहसील मुख्यालय पुसौर से उत्तर में 2 की.मी. में स्थित है। यह ग्राम पंचायत मुख्यालय है इसका डाकघर निकटतम ग्राम पश्चिम में तड़ोला है।
सुकुलभठली की जनसंख्या करीब 530 है। 18 वर्ष से अधिक करीब 380। गांव की साक्षरता 90% से ऊपर है लिंगानुपत 1010 है जो बहुत ही अच्छी है। जन्म दर के मुकाबले यहाँ मृत्युदर काफी कम है। गांव का निकटतम स्वाथ्य केंद्र कोसमंदा,पुसौर बदेहल्दी है।
गांव के प्रायः सभी युवा साक्षर है गांव में सिर्फ प्राथमिक स्तर की शिक्षा उपलब्ध है माध्यमिक से उच्च शिक्षा के लिए पंचपारा पुसौर एवं रायगढ़ जाना पड़ता है। इसी गांव से शिक्षा लेकर यहाँ के युवा सेना ,शिक्षा , स्वास्थ्य, आदि विभिन्न विभागों में कार्यरत है।
यहाँ की आय का प्रमुख़ स्रोत कृषि है यहाँ धान अनाज में। दलहन में राहड़,मूंग,तुवर एवं अन्य नगदी फसले तथा मौसमी सब्जिया जैसे बरबट्टि सेम मूली प्याज आलू गोभी करेला कुंदरू मिर्च धन्या आदि फसलों से आय का उपार्जन हो पता है।  कृषि के साथ साथ छोटे धंदो से भी जुड़े लोग है।
गांव में प्रायः उड़िया (संबलपुरी कोसली) बोली जाती है हिन्दू सम्प्रदाय के विभिन्न जनजाति समूह की एकता मानो देखते ही बनती है। जिसमे कोलता अघरिया माली सौरा पोबिया केंवट गांडा आदि शामिल है।
पुरे ग्राम के निवासी बहुत ही मृदुभाष सरल तथा संस्कारी है गांव एक आर्यसमाजी ग्राम है जो छ.ग.आर्य प्रतिनिधि सभा से संबद्ध है। गांव के मध्य चौपाल पर प्रतिसंध्या संध्यापाठ किआ जाता है विगत दशको से। हम कह सकते है यह एक अभूतपूर्व संस्कृति का हिस्सा है। 70 के दसक में यहाँ आर्यसमाज का आगमन हुआ सब इसी विचार धरा से जुड़े , इसी विचारधारा पर गांव के युवाओं द्वारा 1991 में आर्य युवा समिति नामक संगठन का निर्माण किया था जो पूर्व से अब तक इसी ग्रामीण सांस्कृतिक विरासत को नई पीढ़ी में जिवंत रखे हुए है। विभिन्न कार्यक्रमो के साथ साथ कबड्डी के खेल में यह संगठन वृहद् स्तर के आयोजन में बहुत ख्याति प्राप्त कर चुका है एवं अन्य सामाजिक कार्यो में भी बड़ चढ़ कर योगदान रहा है।
गांव में सभी त्यौहार अपने रीत से बड़े हर्षो उल्लास से मिलकर मनाया जाता है।
गांव के जागरूक ग्रामवासी एवं कुशल जनप्रतिनिधियो के माध्यम से यह ग्राम नई ऊंचाइयों को छू सकता है।।
टेराकोटा सेना
टेराकोटा सेना या टेराकोटा योद्धा एवं अश्व टेराकोटा की मूर्तियाँ हैं जो चीन के प्रथम सम्राट किन शी हुआंग की सेना का निरूपण करतीं हैं। ये मूर्तियाँ २१०-२०९ ईसा पूर्व सम्राट के शव के साथ दफन की गयीं थीं। ये मूर्तियाँ, १९७४ में जल आपूर्ति सम्बन्धी निर्माण कार्य करते समय स्थानीय किसानों को प्राप्त हुइं थीं। इसमें ८ हजार से अधिक मूर्तियाँ सैनिक तथा अश्व वास्तिक आकार में हैं। १९८७ से यूनेस्को द्वारा विश्व विरासत सूची में सम्मिलित की गयीं हैं।
विन्ध्याचल, उत्तर प्रदेश
विन्ध्याचल (Vindhyachal) भारत के उत्तर प्रदेश राज्य के मिर्ज़ापुर ज़िले में स्थित एक नगर है। यह मिर्ज़ापुर-विन्ध्याचल संयुक्त महानगर क्षेत्र का भाग है और जनसंख्या की दृष्टि से इन्हें एक ही गिना जाता है।
विन्ध्याचल धार्मिक दृष्टिकोण से प्रसिद्ध शहर है। यहाँ माँ विन्ध्यवासिनी देवी का मंदिर है। मार्कण्डेय पुराण के अनुसार, माँ विन्ध्यवासिनी ने महिषासुर का वध करने के लिए अवतार लिया था। यह नगर गंगा के किनारे स्थित है। मान्यताओं के अनुसार कहा जाता है कि जो मनुष्य इस स्थान पर तप करता है, उसे अवश्य सिद्दि प्राप्त होती है। भारतीय मानक समय (IST) की रेखा विन्ध्याचल के रेलवे स्टेशन से होकर जाती है।
विंध्याचल वाराणसी से 70 किमी की दूरी पर और प्रयागराज से 85 किमी दूर स्थित है, एक प्रसिद्ध धार्मिक शहर है जो देवी विंध्यवासिनी को समर्पित है। माना जाता है कि देवी विंध्यवासिनी बृद्धावस्था की तात्कालिक सर्वश्रेष्ठ शक्ति हैं। विंध्यवासिनी देवी मंदिर मिर्जापुर से 8 किमी की दूरी पर पवित्र गंगा नदी के तट पर स्थित है। यह विंध्यवासिनी देवी के सबसे प्रतिष्ठित सिद्धपीठों में से एक है। मंदिर में रोजाना बड़ी संख्या में लोग आते हैं। चैत्र (अप्रैल) और अश्विन (अक्टूबर) महीनों में नवरात्रों के दौरान बड़ी मंडलियां आयोजित की जाती हैं। कई प्रतियोगिताएँ ज्येष्ठ (जून) के महीने में आयोजित की जाती हैं। मंदिर काली खोह से सिर्फ 2 किमी दूर स्थित है।
यहाँ सबसे प्रसिद्ध विंध्यवासिनी देवी मंदिर, अष्टभुजा देवी मंदिर और कालीखोह मंदिर हैं। यहाँ आकर इन तीनों मंदिर के दर्शन से एक त्रिकोण परिक्रमा पूरी होती है:
यहाँ दुर्गासप्तशती (मार्कंडेय पुराण) के 11 वें अध्याय में वर्णित कंकाल देवी मंदिर, कंकाल के रूप में मां काली को समर्पित है।
2011 की जनगणना के अंतिम आंकड़ों के अनुसार, मिर्जापुर-सह-विंध्याचल शहरी समूह की आबादी 245,817 थी, जिनमें से पुरुषों की संख्या 131,534 और महिलाओं की संख्या 114,283 थी। 0-6 वर्ष की आयु सीमा में जनसंख्या 29,619 थी। 7 वर्ष और उससे अधिक की जनसंख्या की प्रभावी साक्षरता दर 77.85 प्रतिशत थी।
2001 की भारत की जनगणना के अनुसार जब विंध्याचल और मिर्जापुर को एक साथ एक जनगणना इकाई माना जाता था। इसकी आबादी 205,264 थी, जिनमें पुरुष 109,872 और महिलाएं 95,392 थीं। 0 से 6 वर्ष की बालक-बालिकाओं की आबादी 28,666 थी। साक्षरता दर 62.9% और प्रभावी साक्षरता दर 72.1% थी।
अनुरूप फिल्टर
अनुरूप फिल्टर या एनालॉग फिल्टर (Analogue filters) इलेक्ट्रानिकी में प्रयुक्त होने वाले संकेत प्रसंस्करण के मूलभूत अवयव हैं।
अनुरूप फिल्टरों के कुछ कार्य निम्नलिखित हैं-
अनुरूप फिल्टर मुख्य रूप से दो प्रकार के होते हैं-
आवृत्ति-बैण्ड के आधार पर एनालॉग फिल्टरों के निम्नलिखित प्रकार हैं-
डिजाइन के अनुसार एनालॉग फिल्टरों के निम्नलिखित प्रकार हैं-
पैसिव एनालॉग फिल्टर के विकार के मुख्य तीन चरण थे-
जब ऑप-ऐम्प का विकास हुआ तो एनालॉग फिल्टर के क्षेत्र में ऐक्टिव फिल्टरों का पदार्पण हुआ। माइक्रोकन्ट्रोलर, डीएसपी, माइक्रोप्रोसेसर आदि कम्प्युटिंग युक्तियों के आगमन के बाद फिल्टरिंग का कार्य डिजिटल रूप में (सॉफ्टवेयर में गणना द्वारा, डिजिटल हार्डवेयर द्वारा) भी होने लगा, जिसे 'डिजिटल फिल्टर' कहते हैं।
तृतीय बौद्ध संगीति
तृतीय बौद्ध संगीति का आयोजन २५० / २५५ ईसापूर्व पाटलिपुत्र के अशोकराम नामक स्थान पर हुई थी। सम्भवतः यह संगीति सम्राट अशोक के संरक्षण में बुलाई गयी थी किन्तु अशोक के शिलालेखों में कहीं भी इसका उल्लेख नहीं मिलता। इसमें कुछ कठोर नियम बनाए गए तथा अभिधम्मपिटक का संकलन हुआ।
सात्विक गुण
सात्विक गुण, प्रकृति के तीन गुणों में एक है। यह गुण हल्का या लघु और प्रकाश करने वाला है। प्रकृति से पुरुष का संबंध इसी गुण से होता है। बुद्धिगत सत्य में पुरुष अपना बिम्ब देखकर अपने को कर्ता मानने लगता है। सत्वगत मलिनता आदि का अपने में आरोप करने लगता है। सत्व की मलिनता या शुद्धता के अनुसार व्यक्ति की बुद्धि मलिन या शुद्ध होती है। अत: योग और सांख्य दर्शनों में सत्व शुद्धि पर जोर दिया गया है। जिन वस्तुओं से बुद्धि निर्मल होती है उन्हें सात्विक कहते हैं-- आहार, व्यवहार, विचार आदि पवित्र हों तो सत्व गुण की अभिवृद्धि होती है जिससे बुद्धि निर्मल होती है। अत्यंत निर्मल बुद्धि में पड़े प्रतिबिंब से पुरुष को अपने असली केवल, निरंजन रूप का ज्ञान हो जाता है और वह मुक्त हो जाता है।...
पोलोन्नरु राज्य
पोलोन्नरु राज्य (Kingdom of Polonnaruwa) के राजाओं ने सिंहल द्वीप पर ८वीं शताब्दी से लेकर १३१० ई तक शासन किया।
सिउड़ी
सिउड़ी (Suri) भारत के पश्चिम बंगाल राज्य के बीरभूम ज़िले में स्थित एक शहर है। यह ज़िले का मुख्यालय भी है।
सिउड़ी मोर नदी से ५ कि॰मी॰ दक्षिण एक कंकड़ की पहाड़ी पर स्थित है। यहाँ तेल पेरने, दरी बुनने तथा निबार बनाने के उद्योग हैं। हर वर्ष जनवरी-फरवरी में यहाँ पशु-प्रदर्शनी होती है जिसमें पुरस्कार दिए जाते हैं। फर्नीचर भी यहाँ बनते हैं और निकटवर्ती गाँवों में सूती एवं रेशमी वस्त्र बुनने का काम होता है।
यह शहर ब्रिटिश काल में बसा था। संथाल विद्रोह के समय यह संघर्ष का एक केन्द्र रहा था। १९वीं सदी के मध्य भाग में शहर में नगरपालिका बना था। यह शहर समुद्र की सतह से लगभग ७२ मीटर उँची है और छोटानागपुर के पठार के पूर्वी छोड़ में स्थित है।
पाल सिनाक
पाल सिनाक (Paul Victor Jules Signac ; फ्रांसीसी : [pɔl siɲak]; १८६३-१९३५) फ्रांसीसी चित्रकार था।
उसकी पहले भवन शिल्प की ओर रुचि थी, किंतु बाद में चित्रकला की प्रवृत्ति जगी। सुप्रसिद्ध फ्रेंच कलाकार विंसेंट बैंगाफ, पाल सेजाँ, पाल गागैं और क्लादे मोने की कला प्रणालियों का अनुसरण करने के कारण उसके दृश्य चित्रणों पर प्रभाववाद हावी हो गया, किंतु परवर्ती जीवन में जार्ज सुरेत (Georges Seurat) से जब उसकी भेंट हुई तो वह प्रभाववाद से नव्य प्रभाववाद (Neo-Impressionism) की ओर आकृष्ट हुआ। कतिपय आलोचकों ने उसकी कला को ज्यामितिक और ऊब भरी शिथिल एकस्वरता लिए माना, किंतु उसके कुछ प्रशंसकों ने बिंदुमयी शुद्ध श्वेमिता को रंगों से सर्वथा पृथक् दीखने वाली एक नए ढंग की चमक और स्फूर्त ताजगी बतलाया। उसके जल रंगों के चित्रण में अपेक्षाकृत सहजता और उन्मुक्त गरिमा है। खेत-खलिहानों के दृश्य, समुद्री दृश्य और फ्रांस प्रदेश के दृश्यों तथा अपने कतिपय सज्जापूर्ण पैनल के कारण सामयिक प्रदर्शनियों में उसको ख्याति मिली। सुरेत जैसे कलाकार के साथ समूचे यूरोप का भ्रमण कर उसने कला का व्यापक ज्ञान अर्जित किया।
प्रभावी द्रव्यमान (ठोस-अवस्था भौतिकी)
एटम के अंदर इलेक्ट्रान नाभिक के चारो ओर चक्कर लगता रहता है चुकी यह इलेक्ट्रान चाकर लगता है और वोभी परवलयकार पथ पर जिसके कारण इलेक्ट्रान का द्रव्यमान बदलता रहता है इस द्रव्यमान को प्रभावी कहते है
तिब्बत की संस्कृति
अपने भौगोलिक एवं जलवायु की विशिष्ट स्थितियों के कारण तिब्बत में एक विशिष्ट संस्कृति का विकास हुआ, यद्यपि इस पर नेपाल, भारत और चीन आदि पड़ोसी देशों की संस्कृतियों का प्रभाव है।
तिब्बती पंचांग
तिब्बती पंचांग (तिब्बती : ལོ་ཐོ, लो'थो) चन्द्रसौर पंचांग है। तिब्बती वर्ष १२ या १३ चन्द्र मास का होता है। प्रत्येक मास प्रथमा (new moon) से आरम्भ होता है। दो या तीन वर्ष बाद वर्ष में १३ माह कर दिये जाते हैं ताकि औसत वर्ष एक सौर वर्ष (३६५.२५ दिन) का हो जाय।
तिब्बती नव-वर्ष को लो-गसर (ལོ་གསར་) कहते हैं।
विज्ञान भैरव तन्त्र
विज्ञानभैरवतन्त्र काश्मीरी शैव सम्प्रदाय के त्रिक उपसम्प्रदाय का मुख्य ग्रन्थ है। यह भैरव (शिव के भयंकर रूप) और भैरवी (शक्ति) के संवाद के रूप में है। इसमें संक्षेप में ११२ धारणाओं (meditation methods) का वर्णन किया गया है।
विज्ञान भैरव तंत्र देवी के प्रश्नों से शुरू होता है। देवी ऐसे प्रश्न पूछती हैं, जो दार्शनिक मालूम होते हैं। लेकिन शिव उत्तर उसी ढंग से नहीं देते। देवी पूछती हैं- प्रभो आपका सत्य क्या है? शिव इस प्रश्न का उत्तर न देकर उसके बदले में एक 'विधि' देते हैं। अगर देवी इस विधि से गुजर जाएँ तो वे उत्तर पा जाएँगी। इसलिए उत्तर परोक्ष है, प्रत्यक्ष नहीं।शिव नहीं बताते कि मैं कौन हूँ, वे एक विधि भर बताते हैं। वे कहते हैं : यह करो और तुम जान जाओगे। तंत्र के लिए करना ही जानना है।
घरेलू हिंसा
घरेलू हिंसा (वैवाहिक दुर्व्यवहार, अंतरंग साथी हिंसा, घरेलु मारपीट या पारिवारिक हिंसा आदि) सहवास अथवा विवाह जैसे बंधनों के बाद घरेलू स्तर पर एक साथी का अन्य साथी के साथ मारपीट अथवा दुर्व्यवहार को प्रकट करने वाला शब्द है। अंतरंग साथी अथवा जीवन साथी के साथ दुर्व्यवहार भी घरेलू हिंसा की श्रेणी में आता है। घरेलू हिंसा विपरीत लिंगी अथवा समलैंगिक संबंधों में भी हो सकती है। घरेलू हिंसा के शारीरिक, भावनात्मक, मौखिक, आर्थिक और यौन शोषण सहित विभिन्न रूप हो सकते हैं, जिसमें धूर्तता से लेकर विवाह पश्चात बलात यौन सम्बन्ध और हिंसक शारीरिक शोषण भी शामिल हैं एवं इसके परिणामस्वरूप मानसिक अथवा शारीरिक विरूपण अथवा मौत भी संभव है।
वैश्विक रूप से सामान्यतः पत्नी अथवा महिला साथी घरेलू हिंसा की शिकार अधिक होती है हालांकि इसका शिकार पुरुष साथी अथवा दोनों एक दूसरे के खिलाफ घरेलू हिंसा का शिकार हो सकते हैं अथवा दोषी आत्मरक्षा या प्रतिशोध के कारण भी घरेलू हिंसा का शिकार हो सकता है। जबकि विकसित विश्व में घरेलू हिंसा की शिकार महिलाओं को प्राधिकारियों के पास खुले आम शिकायत करने के लिए प्रोत्साहित किया जाता है, यह तर्क दिया जाता है कि पुरुषों के साथ होने वाली घरेलू हिंसा को प्रतिवेदित नहीं किया जाता क्योंकि इससे उन्हें सामाजिक रूप से कायर और पुरुषत्वहीन माना जाता है।
चीनी गृहयुद्ध
चीनी गृहयुद्ध (Chinese Civil War) चीन गणराज्य की नेतृत्व कर रही गुओमिंदांग दल और चीनी साम्यवादी दल के बीच 1945 से 1949 तक चलने वाला संघर्ष था। वास्तव में यह गृहयुद्ध समय-समय पर 1927 से ही जारी रहा, जब गुओमिंदांग के नेता च्यांग काई शेक ने साम्यवादियों को कुचलने के लिए उनके विरुद्ध प्रथम कड़ा अभियान चलाया। इन दोनों के बीच झड़पें 1937 तक चली, जब जापान ने चीन पर आक्रमण करा। इसके बाद 1937–1945 काल में द्वितीय चीन-जापान युद्ध चला और यह दोनों दल जापान से लड़ने के लिए आपसी सहयोग करने लगे। इस काल के अंत भाग में जापान द्वितीय विश्ववयुद्ध में उलझ गया और यह चीन-जापान युद्ध उसी का एक भाग बन गया। इसमें 1945 में जापान की पराजय होने के बाद, गुओमिंदांग-साम्यवादी गृहयुद्ध फिर आरम्भ हो गया और 1949 तक साम्यवादी चीन की मुख्यभूमि पर हावी हो गये जहाँ उन्होंने जनवादी गणतंत्र चीन की स्थापना करी, जबकि गुओमिंदांग ने ताइवान में जा कर गढ़ बना लिया और वहाँ चीनी गणराज्य की नीव रखी। उस समय से इन दोनों की स्थिति लगभग वैसी ही है।
बॉम्बे वेलवेट
बॉम्बे वेलवेट एक भारतीय हिन्दी फिल्म है, जिसका निर्देशन अनुराग कश्यप ने किया है। रणबीर कपूर, अनुष्का शर्मा और करन जौहर इसमें मुख्य किरदार में है। यह फिल्म 15 मई 2015 को सिनेमाघरों में प्रदर्शित हुई।
यह कहानी 1960 में बॉम्बे की है जहाँ एक कुश्ती पहलवान जोनी बलराज (रणबीर कपूर), एक गायिका रोसी (अनुष्का शर्मा) से प्यार हो जाता है।
ताइपिंग विद्रोह
ताइपिंग विद्रोह (Taiping Rebellion) दक्षिणी चीन में चला एक भयानक गृहयुद्ध ताइपिंग विद्रोह हांग जिकुआंग के नेतृत्व में 1851 ईस्वी. में संपन्न हुआ। इसमें हजारों मेहनतकश गरीब लोगों ने परम शांति के स्वर्गिक साम्राज्य की स्थापना के लिए लड़ाई लड़ी। हांग ज़िकुआंग ने धर्मांतरण करके ईसाई धर्म अपना लिया था। और वह परंपरागत चीनी धर्मों के खिलाफ थे। वह एक ऐसे साम्राज्य की कल्पना कर रहे थे। जहां पर किसी के पास निजी संपत्ति नहीं होगी। तथा सामाजिक वर्गों एवं स्त्री पुरुषों के मध्य कोई भेदभाव नहीं होगा। और अफीम तंबाकू शराब के सेवन तथा जुएं और वेश्यावृत्ति एवं गुलामी पर पाबंदी होगी। चीन में तैनात अंग्रेज और फ्रांसीसी सेनाओं ने ताइपिंग विद्रोह को दबाने के लिए किंग (QING) साम्राज्य के बादशाह को काफी मदद की। तथा इस विद्रोह को १८६० ईस्वी. में कुचल दिया गया।
मलालई जोया
मलालई जोया (पश्तो ملالۍ جویا, जन्म: २५ अप्रैल १९७८) अफ़्ग़ानिस्तान से कार्यकर्ता, लेखिका, और एक पूर्व राजनेत्री हैं। मलालई जोया अफ़्ग़ानिस्तानी संसद की सबसे जवान और मशहूर सदस्य थी, जोया अफ़्ग़ानिस्तानी संसद को 2005 में पश्चिम फ़राह प्रान्त से चुनी हुई। अफ़्ग़ानिस्तान की प्रांतीय विधानसभा ने मलालई जोया की सदस्यता को रद्द कर दी। मिलालई जोया ने एक साक्षात्कार में संसद को अस्तबल से बदतर क़रार दिया था। इनका कहना था कि संसद से बेहतर तो अस्तबल होता है जिसकी गाय कम-से-कम दूध देती हैं। और इस में रखे जाने वाले गधे बारबुर्दारी के काम तो आते हैं। साथी अरकान ने अपनी उस 'मुँह फट' सदस्य को सबक़ सिखाने के लिए उसकी सदस्यता को रद्द कर दी है। संसद के निचले सदन ने जोया को 2010 में विधानसभा की अवधि के अंत तक निलंबित रखने के लिए वोट दिया है। जोया अफ़्ग़ानिस्तानी संसद की ऐसी महिला सदस्य जिन्होंने अब्दुल रसूल सय्याफ़ और मुजाहिदीन के अन्य मुख्य नेताओं पर सख़्त आलोचना की है, यानी कि इस काम के वजह से जोया दुनिया-भर जानी-पहचानी शख़्स बन गई।
दीपा कुमार
दीपा कुमार भारतीय मूल की अमेरिकी और रटगर्स विश्वविद्यालय (न्यू जर्सी) में मीडिया और मध्य-पूर्वी अध्ययन के एसोसिएट प्रॉफ़ेसर हैं। " Islamophobia and the Politics of Empire" (इस्लामोफ़ोबिया और सलतनत की सियासत) और "Outside the Box: Corporate Media, Globalization, and the UPS Strike" (अलग सोच: कॉरपोरेट मीडिया, वैश्वीकरण, और यूपीएस स्ट्राइक) नामक किताबें दीपा कुमार द्वारा लिखी गईं हैं।
तथागत राय
तथागत राय (जन्म:14 सितम्बर, 1945 कोलकाता) भारत के एक राजनेता, इंजीनियर तथा लेखक हैं। मई २०१५ में उन्हें त्रिपुरा का राज्यपाल नियुक्त किया गया। २००२ से २००६ तक वे पश्चिम बंगाल की भारतीय जनता पार्टी के अध्यक्ष रहे।
25 अगस्त2018 को मेघालय के राज्यपाल नियुक्त किये गए।
कैरोन पोलार्ड
कैरोन पोलार्ड (जन्म 12 मई 1987) वेस्ट इंडीज़ क्रिकेट टीम से संबद्ध खिलाड़ी हैं।पोलार्ड एक हरफनमौला खिलाड़ी है जो दाएँ हाथ से बल्लेबाजी तथा दाएँ हाथ से ही मध्यम गति की गेंदबाज़ी करते हैं।
गार्सा द तासी
गार्सा द तासी का जन्म फ्रांस में हुआ था। उर्दू -हिन्दी अथवा हिन्दुस्तानी साहित्य का सर्व प्रथम इतिहास ग्रंथ " इस्त्वार द ल लितरेत्यूर ऐंदुई ऐ ऐंदुस्तानी" इन्हीं का लिखा हुआ है। गार्सा द तासी ने भारत के लोकप्रिय उत्सवों का भी विवरण प्रस्तुत किया है। गार्सा द तासी हिन्दुस्तानी साहित्य के महत्त्व को स्वीकार करते हैं तथा उसे किसी अन्य भाषा से हीन नहीं समझते हैं।
First Publication - 1839 Second Publication - 1847
इस्त्वार द ल लितरेत्यूर ऐंदुई ऐ ऐंदुस्तानी
इस्त्वार द ल लितरेत्यूर ऐंदुई ऐ ऐंदुस्तानी (Histoire de la littérature hindoue e hindoustani) के लेखक गार्सा द तासी हैं। इस ग्रंथ को उर्दू - हिन्दी अथवा हिन्दुस्तानी साहित्य का सर्व प्रथम इतिहास ग्रंथ माना जाता है। इसमें हिन्दी उर्दू के अनेक कवियों और लेखकों की जीवनियाँ, ग्रंथ विवरण और उद्धरण हैं। इसका पहला संस्करण दो भागों में सन् १८३९ तथा १८४७ में प्रकाशित हुआ था। इस ग्रंथ ने हिन्दी साहित्य की दीर्घकालीन परम्परा के बिखराव को सूत्रबद्ध किया है।
ड्वेन स्मिथ
ड्वेन स्मिथ (जन्म 12 अप्रैल 1983) एक वेस्ट इंडीज़ के क्रिकेट खिलाड़ी है।
ड्वेन ब्रावो
ड्वेन ब्रावो(जन्म 7 अक्टुबर 1983) एक वेस्ट इंडीज़ का अंतरराष्ट्रीय क्रिकेटर है। ब्रावो एक ऑलराउंडर खिलाड़ी है जो दाएँ हाथ से बल्लेबाजी तथा मध्यम गति की गेंदबाजी करते हैं।
शिवप्पा नायक
शिवप्पा नायक (शासनकाल 1645–1660), केलादि नायक राजवंश के प्रमुख शासक थे, वें 'केलादि शिवप्पा नायक' नाम से प्रसिद्ध हैं। विजयनगर साम्राज्य के पतन के बाद १६वीं शताब्दी के उत्तरार्ध में कर्नाटक के तटवर्ती और मालनाद पर्वतीय क्षेत्रों में केलादि नायक वंश का शासन स्थापित हुआ।
पिपली, सिरसा
पिपली गाँव हरियाणा के सिरसा जिला का गाँव है जो यह डबवाली- कालांवाली सड़क पर स्थित है।यह डबवाली से 23 किलोमीटर और कालांवाली से10 किलोमीटर दूरी पर है।
ब्रिटिश शासन में यह गाँव दिल्ली - हिसार- फिरोजपुर मार्ग पर था परंतु वर्तमान राष्ट्रीय राजमार्ग नंबर 10 से 6 किलोमीटर दूरी पर है। फौज का पड़ाव भी था।जे गांव बाबा नछत्र लाल जो कि पीर बाबा की सेवा के लिए मशहूर है के लिए प्रसिद्ध है।  भारतीय स्टेट बैंक की शाखा गांव में है। देश के प्रधानमंत्री नरेंद्र मोदी द्वारा चलाई गई मुहिम के तहत हरियाणा प्रदेश के गांव पिपली को दूसरा डिजिटल गांव घोषित किया गया। डिजिटल गांव का उद्घाटन भारतीय स्टेट बैंक वित्तीय समावेशन और सूक्ष्म व्यवसाय पटियाला चंडीगढ़ मंडल के महाप्रबंधक सुभाष जोनवाल ने वीडियो कॉफ्रेंसिंग के माध्यम से किया।
आफसेट छपाई
आफसेट मुद्रण या आफसेट छपाई, मुद्रण की एक सामान्य विधि है। इस पद्धति में छपाई का डिजाइन फोटोग्राफिक विधि से तैयार होता है l लिथोग्रफिक से ही आफसेट प्रिंटिंग का विकास हुआ l ऑफसेट प्रेस का विकास दो चरणों में हुआ-
कौस्तुभ
कौस्तुभ एक मणि है जो भगवान विष्णु के पास रहती है। यह मणि समुद्र मंथन के समय पाँचवे स्थान पर रत्न के रूप में निकली थी , जिसे स्वयं भगवान विष्णु ने धारण किया था | श्रीमद भागवत के अनुसार श्री कृष्ण के लीला चरित्र वर्णन में इस मणि का उल्लेख है | बृज के रसिक जन एवं भगवताचार्य अपने - अपने मतानुसार इसे और अधिक परिभाषित करते हैं |
कौस्तुभ मणि - कौस्तुभ मणि को भगवान विष्णु धारण करते हैं। माना जाता है कि यह मणि देवताओं और असुरों द्वारा किये गए समुद्र मंथन के समय प्राप्त चौदह मूल्यवान वस्तुओं में से एक थी। यह बहुत ही कांतिमान थी और जहाँ भी यह मणि होती है, वहाँ किसी भी प्रकार की दैवीय आपदा नहीं होती।
रघुवंश में उल्लेख महाकवि कालिदास ने 'रघुवंश'[1] में कहा है कि-
त्रातेन तार्क्ष्यात् किल कालियेन मणिं विसृष्टं यमुनौकसा यः । वक्षःस्थल-व्यापिरुचं दधानः सकौस्तुभं ह्रेपयतीव कृष्णम् ।।
उपर्युक्त श्लोक में कालिदास के समय में प्रचलित पुराकथा का निर्देश है। यहाँ ऐसा कहा गया है कि कालिय नाग को श्रीकृष्ण ने गरुड़ के त्रास से मुक्त किया था। इस समय कालिय नाग ने अपने मस्तक से उतार कर श्रीकृष्ण को कौस्तुभ मणि दिया था।
परन्तु कालिदास के समय में प्रचलित उपर्युक्त पुराकथा पुराणकार व्यास के हाथ में सर्वथा बदल दी गई। श्रीमद्भागवत में तो कहा गया है कि कौस्तुभ मणि की प्राप्ति तो समुद्र मंथन के समय हुई थी। चतुर्भुज विष्णु के वक्ष:स्थल पर कौस्तुभ मणि शोभायमान हो रहा है। पुराण काल में प्रचलित हुई ऐसी नवीन मिथक का कारण यही हो सकता है कि विष्णु के हाथ में रहा सुदर्शन चक्र जैसे 'सूर्य देवता है', इस बात का द्योतक बन जाता है, उसी तरह से यह कौस्तुभ मणि भी विष्णु के सूर्य होने का प्रतीक है।
मुद्रण
एक मास्टर फॉर्म या टेम्प्लेट का उपयोग करके किसी टेक्स्ट या/और छबि (इमेज) की अनेक प्रतियाँ बनाना मुद्रण या छपाई (प्रिंटिंग) कहलाता है। मुद्रण का इतिहास कम से कम तेरह-चौदह सौ वर्ष पुराना है। आधुनिक छपाई प्रायः कागज पर स्याही से मुद्रण मशीन के द्वारा की जाती है। इसके अलावा धातुओं पर, प्लास्टिक पर, वस्त्रों पर तथा अन्य मिश्रित पदार्थों पर भी छपाई की जाती है।
कपड़ा या कागज आदि पर एक स्याही-युक्त सतह रखकर उसपर दाब डाला जाता है जिससे स्याहीयुक्त सतह पर बनी छवि उल्टे रूप में कागज या कपड़े पर छप जाती है।
संस्कृत इन इण्डोनेशिया
संस्कृत इन इण्डोनेशिया (Sanskrit in Indonesia) डेनमार्क के वैज्ञानिक एवं संस्कृत विद्वान प्रोफ डॉ जन गोण्डा (Jan Gonda) द्वारा १९५२ में रचित एक पुस्तक है। यह पुस्तक नई दिल्ली के अन्तरराष्ट्रीय भारतीय संस्कृति अकादमी द्वारा प्रकाशित की गयी थी। यह पुस्तक १९७३ और १९९८ में पुनर्मुद्रित की गयी।
यह पुस्तक व्युत्पत्तिशास्त्र तथा इण्डोनेशिया की भाषाओं में संस्कृत से आये शब्दों के ऊपर एक मानक ग्रन्थ है। इस पुस्तक में ६ अध्याय तथा २ परिशिष्ट हैं। प्रथम अध्याय में विषय का परिचय दिया गया है तथा इण्डोनेशिया की भाषाओं में संस्कृत से आये शब्दों के बारे में चर्चा की गयी है। दूसरे अध्याय में संस्कृत तथा भारतीय लिपियों के मलय प्रायद्वीप तथा मेडागास्कर में प्रसार का इतिहास दिया गया है। तृतीय अध्याय में उन क्षेत्रों की चर्चा है जिनमें संस्कृत शब्द अपनाये गये हैं। श्री गोण्डा ने ११ श्रेणियों की चर्चा की है। चौथे अध्याय में संस्कृत शब्दों के इण्डोनेशियायी भाषाओं में परिवर्तित रूपों की चर्चा है। पाँचवें अध्याय में संस्कृत शब्दों में हुए महत्वपूर्ण परिवरतनों की चर्चा है। छठे अध्याय में संस्कृत पर इण्डोनेशियाई भाषाओं के शब्दों के प्रभाव के बारे में है।
सममित घटक
विद्युत इंजीनियरी में सममित घटकों की विधि (method of symmetrical components) असंतुलित तीन फेजी परिपथों के विश्लेषण को सरल बनाने के लिये किया जाता है।
Symmetrical components are most commonly used for analysis of three-phase electrical power systems. If the phase quantities are expressed in phasor notation using complex numbers, a vector can be formed for the three phase quantities. For example, a vector for three phase voltages could be written as
where the subscripts 0, 1, and 2 refer respectively to the zero, positive, and negative sequence components. The sequence components differ only by their phase angles, which are symmetrical and so are formula_2 radians or 120°. Define the operator formula_3 phasor vector forward by that angle. Note that α = 1 so that α = α.
शून्य-सेक्वेंस के घटक परस्पर एक ही कला में होते हैं। उन्हें निम्नलिखित प्रकार से निरूपित किया जाता है-
तथा अन्य फेज-सेक्वेंसों को को निम्नलिखित प्रकार से निरूप करते हैं-
अतः,
जहाँ
इसके विपरीत, सेक्वेंस-घटकों के मान , विश्लेषण समीकरणों से निकाले जाते हैं-।
जहाँ
भारती सिंह
भारती सिंह (जन्म 3 जुलाई 1980) एक स्टैंड अप हास्य कलाकार व अभिनेत्रीहैं और ये पंजाब ,भारत  से हैं।
भारती स्टार वन पर आने वाले द ग्रेट इंडियन लाफ्टर चेलेंज (सीज़न 4) की दूसरी रनर अप रहीं, जहाँ इनकी स्टैंड अप कॉमेडी के काल्पनिक पात्र "लल्ली" की काफी प्रशंसा हुई। वह एक प्रतियोगी के रूप में कॉमेडी सर्कस की 2010 की सीरीज कॉमेडी सर्कस के सुपरस्टार्स और कॉमेडी सर्कस का जादू में भी  उपस्थित हुईं ,और 2011 में जुबली कॉमेडी सर्कस, कॉमेडी सर्कस के तानसेन और कॉमेडी सर्कस का नया दौर में भी भाग लिया जो सोनी एंटरटेनमेंट टेलिविज़न पर प्रसारित हुआ।  और 2011 में स्टार प्लस पर प्रसारित टीवी सीरीज प्यार में ट्विस्ट में भी अभिनय  किया , इसके अतिरिक्त सेलेब्रिटी डांस रीयलिटी शो झलक दिख ला जा 5 (2012) में भी एक प्रतियोगिता के तौर पर आयीं। 2012 में इन्होने एक टेलिविज़नशो सौ साल सिनेमा के भी होस्ट किया। मास्टर शेफ़ में ये अतिथि के तौर भी आयीं। नच बलिए 6 में भी अतिथि के तौर पर आईं। ये सालों से स्टैंड अप एक्ट कर रहीं हैं ,और पिस्टल व तीरंदाजी में राष्ट्रीय स्टार की खिलाड़ी भी रहीं हैं।
21 नवम्बर 2020 को स्वापक नियंत्रण ब्युरो ने भारती के आवास पर छापेमारी कर 86.5 ग्राम गांजा बरामद किया। इसके बाद उन्हें गिरफ्तार कर लिया गया।